  Майя Бывальцева «Местный дом культуры» ӵектосъя 2018-тӥ арын Удмуртия азьвыл чакламлэсь тросгес коньдон басьтоз. Грак ёросэ вуылыкуз со сярысь журналистъёслы вераз улосвылысь лулчеберетъя но туризмъя министр Владимир Соловьёв. Вуоно арын ӵектос азьланьтӥськоз, ӵектос куинь арлы чакламын. Арня талэсь азьвыл гинэ мон Москваын Росси Федерациысь лулчеберетъя министерствоын вал. Нырысь ик 2018-тӥ арлы милем 21 миллион манет сярысь веразы ке вал, туннэ лыдпус 29 миллион манет пала ни Владимир Соловьёв, Удмуртиысь лулчеберетъя но туризмъя министрӴектос улсын 2017-тӥ арын Удмуртия федерал коньдэтысь 31 миллион манет басьтӥз, улосвыл коньдэт 3 миллион висъяз. Куд-ог учырын интыысь тӧрлыкъёс но ужбергатӥсьёс юрттӥзы. Озьы ӵектос улсын Алнаш, Балезино, Вавож, Вотка, Грак, Дэбес, Дэри, Камбарка, Каракулино, Кияса, Красногорск, Пичи Пурга, Можга, Сарапул, Сьӧлта, Сюмси, Ува, Юкаменск, Якшур-Бӧдья но Яр ёросъёсын, озьы ик Можгаын лулчеберетъя юртъёсты выльдӥзы. Кемалась ӧвӧл тупатъян ужъёсты йылпумъязы ньыляз лулчеберетъя юртъёсын — Бадӟым Вожой (Грак ёрос), Туймыйыл (Алнаш ёрос), Эдэйгурт (Пичи Пурга ёрос) но Люк (Белзино ёрос) гуртъёсын. Кызьы вераз Грак ёрослэн тӧроез Виктор Белов, Бадӟым Вожойысь лулчеберетъя юртэз кӧня ке мугъёсъя бырйизы. Алигес отын липетсэ тупатӥзы, со сяна, та гурт отын улӥсьёслэн лыдзыя муниципалитетын тужгес бадӟымез луэ. Программая 833 сюрс басьтӥмы. Ёрос коньдэтысь эшшо 200 сюрс пала ватсамы Виктор Белов, Грак ёрослэн тӧроезГуртысь лулчеберетъя юртын выжзэ, укнооссэ, пырон азьзэ воштӥзы, борддоръёссэ буязы но концерт возьматон залын ужазы. «Зал туж умой, ӝикыт луиз. Ваньмызлы, гуртын улӥсьёслы но, туж кельше. Пырыны умой, шуо, кошкем уг поты», — вераз Бадӟым Вожой гуртысь лулчеберетъя юртлэн кивалтӥсез. Владимир Соловьёвлэн верамезъя, 2018-тӥ арын элькунысь ваньмыз муниципал кылдытэтъёс лулчеберетъя юртъёсты тупатъяны но ваньбурзэс умоятыны коньдон басьтозы шуыса чакламын. Тодэ вайытом, шуркынмон кутсконын Сюмсиын та программа улсын ик выльдэм лулчебертъя юртэз усьтӥзы. Тегъёс: Лулчеберет Удмуртия гурт тупатъянужъёс Лулчеберетъянотуризмъяминистерство ВладимирСоловьёв  